มีตุ่มคัน ๆ ขึ้นที่อวัยวะเพศค่ะ เป็นมา 6 เดือนแล้วค่ะ ทายาก็ไม่ดีขึ้นค่ะ อยากทราบว่าเป็นอะไรค่ะ แบบนี้เป็นหูดหรือเปล่าคะ
สวัสดีค่ะ ตุ่มที่อวัยวะเพศหญิงที่เป็นมานาน 6 เดือน อาจเป็น1. หูดหงอนไก่ เกิดจากการติดเชื้อไวรัส ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ ไม่ได้ทำให้เจ็บหรือปวด แต่อาจมีคันเล็กน้อยได้2. เป็นติ่งเนื้อหรือก้อนเนื้อบริเวณอวัยวะเพศ3. หากอยู่ที่บริเวณแคม อาจเป็นถุงน้ำที่เกิดจากการอุดตันของต่อมบาร์โธลิน หรือเป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland เป็นต้น แต่จะไม่ได้ทำให้มีอาการคัน4. เป็นต่อมไขมัน (fordyce spot) จะเห็นเป็นตุ่มเล็กๆ สีขาวหรือสีขาวเหลือง ไม่จัดเป็นโรคและโดยปกติไม่ได้ทำให้เกิดอาการอะไรหากตุ่มเป็นมานานแล้ว แนะนำควรไปพบสูติ-นรีแพทย์เพื่อตรวจวินิจฉัยค่ะ ในเบื้องต้น ควรหลีกเลี่ยงการไปแกะหรือเกาตุ่ม ไม่ใช้ยาใดๆ ไปทาค่ะ และควรงดการมีเพศสัมพันธ์กับผู้อื่นไปก่อน เพราะหากเป็นหูด อาจแพร่เชื้อไปสู่ผู้อื่นได้ค่ะ